Nando's slaan vure dood ná rasherrie oor geselsprogram | Maroela Media
Nando's slaan vure dood ná rasherrie oor geselsprogram
Nando's het sy borgskap van The Burning Platform-program op CliffCentral met onmiddellike inwerkingtreding opgeskort nadat 'n herrie oor die program losgebars het.
Nando's, ewe bekend vir sy peri-peri-hoender as vir sy satiriese advertensies, het Saterdag in 'n verklaring gesê hy steun gesonde debat en die reg op vryheid van spraak. Daarom belê hy reeds jare lank in platforms wat openhartige debat bevorder oor belangrike kwessies wat Suid-Afrikaners in die gesig staar.
Nando's borg al langer as vyf jaar die program op die web-radiostasie en sê daar was oor die jare verskeie geleenthede waar hy nie met die menings van gaste of aanbieders op CliffCentral saamgestem het nie. Die maatskappy glo egter daarin dat die reg om daardie menings te lug gehandhaaf moet word as 'n belangrike deel van 'n gesonde konstitusionele demokrasie.
In die jongste voorval het aanbieder Gareth Cliff egter versuim om 'n "ruimte te skep waar vryheid van spraak moontlik is deur oor Mudzuli Rakhivhane te praat en haar mening af te maak terwyl sy terselfdertyd nie toegelaat is om dit behoorlik uit te druk nie", lui Nando's se verklaring.
Rakhivhane is verbonde aan die One South Africa Movement
Die herrie spruit uit die gesprek tussen Cliff, Rakhivhane en DA-leier John Steenhuisen. Daar was 'n bespreking oor die DA se plakkate wat in Phoenix in KwaZulu-Natal opgesit en ná openbare teenkanting en bewerings dat die plakkate rassisties is, verwyder is.
Cliff het tydens die onderhoud gesê rassisme is onderaan Suid-Afrikaners se lys van prioriteite, terwyl Rakhivhane aangevoer het hulle "ondervind duidelik nie die soort rassisme wat ek op 'n daaglikse basis ondervind nie".
Cliff het hierop gesê Rakhivhane se ondervinding is "anekdoties" en "onbelangrik".
When they try to talk over you and tell you that your experiences as a black woman in South Africa do not matter????????‍♀️. Racism is structural and even operates at a municipal level. The literal definition of black lives don't matter. ???? pic.twitter.com/i2KcVzjcCd
Sy opmerkings het groot woede onder talle mense veroorsaak.
Nando's het kort daarna getwiet dat hy 'n trots Suid-Afrikaanse handelsmerk is wat die reg op vryheid van spraak uiters ernstig opneem en die kwessie gaan ondersoek.
Saterdag het die maatskappy die gebeure as "uiters teleurstellend" bestempel en gesê dit is teenstrydig met die redes waarom hy oorspronklik besluit het om The Burning Platform te borg.
"Weens Gareth se optrede op 21 Oktober [die dag waarop die program uitgesaai is], het ons ook die besluit geneem om ons borgskap van The Burning Platform onmiddellik op te skort.
Cliff is geen vreemdeling vir omstredenheid nie en sy uitlatings het hom in die verlede al telkens in die sop laat beland.
In die nuus Nando's
Pure virtue signalling van Nandos se kant af.
Rasisme is baie lewendig in Suid-Afrika, kwota sisteme in sport,SEB,nedflix wat nie huidige benaadeelde minderhede beurse gee die die regering wat openlik diskrimineer teen huidige benaadeeldes 27 jaar na apartheid gesneuwel het,dit is alles voorbeelde van Rasisme gebaseer op die kleur van jou vel.
Nandos,jy wat self in GLASHUIS bly,moenie klippe gooi na ander nie.Jy NANDOS,wat n ryke geskiedenis het aan "satiries" pseud RASSISTIESE ads,wil nou vir Cliff hom voorsê.Toppunt vanHYPOCRISY,imo.
En dan maak die realistiese waarheid darm baie seer nê.
Jy moet ingeteken wees om te stem50-3Jy moet ingeteken wees om te stem
Rassisme word op n gereelde daaglikse basis deur die regering teen blankes gebruik en sy sanik oor rassisme ? Julle kaders is by verre die meeste rassisties en dit word al hoe erger. Ek stem saam met Cliff. Julle stem vir die ANC/EFF en leef soos weggooi oorskot. Kry verstand asb. Nandos ek het in elk geval nog nooit respek vir julle of jul produkte gehad nie.